
IZVOD IZ ZAPISNIKA

 sa 9. sjednice Općinskog vijeća Općine Podravska Moslavina
 održane 06. ožujka 2026. godine u Vijećnici 
 u Podravskoj Moslavini, J.J. Strossmayera 150

Sjednicu otvara Slavko Kupanovac, predsjednik Općinskog vijeća Općine Podravska Moslavina  u 14:00 sati.
Utvrđeno je da su na sjednici nazočni vijećnici: Slavko Kupanovac, Ivica Vrkić, Željko Zetaić, Ana Jambrešić i Marija Sakač.

Odsutni vijećnici : Marko Sabo i Marta Zetaić

Od ostalih sjednici su nazočni: Dominik Cerić – općinski načelnik i Anita Stražanac, pročelnica.
Predsjednik vijeća, Slavko Kupanovac  konstatira da je na sjednici nazočno 5 vijećnika.
Predsjednik vijeća, Slavko Kupanovac za  ovjerovitelje zapisnika predlože  gospodina Ivicu Vrkića i gospodina Željka Zetaića. Poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik vijeća, Slavko Kupanovac, predlaže slijedeći dnevni red


D n e v n i   r e d
Aktualni sat
	

1. Usvajanje zapisnika sa 8.  sjednice Općinskog vijeća Općine Podravska Moslavina

2. Donošenje Odluke o donošenju Programa raspolaganja poljoprivrednim zemljištem u vlasništvu Republike Hrvatske na području Općine Podravska Moslavina
IZVJESTITELJ: Anita Stražanac

3. Donošenje Odluke o izradi izmjene i dopune Prostornog plana uređenja Općine Podravska Moslavina 
IZVJESTITELJ: Anita Stražanac

4. Razno 

Na predloženi dnevni red nije bilo rasprave. Predsjednik vijeća, Slavko Kupanovac daje dnevni red na glasovanje, te je isti usvojen jednoglasno ( 5 vijećnika prisutno). 
Aktualni sat
Rasprave na aktualnom satu nije bilo.
TOČKA 1. Usvajanje Zapisnika sa 8. sjednice Općinskog vijeća Općine Podravska         Moslavina
Predsjednik vijeća, Slavko Kupanovac, otvorio je raspravu po 1. točki dnevnog reda, budući da iste nije bilo, poziva na glasovanje te konstatira da je  Zapisnik sa 8. sjednice Općinskog vijeća Općine Podravska Moslavina  usvojen jednoglasno (5 prisutnih vijećnika).

TOČKA 2. Donošenje Odluke o donošenju Programa raspolaganja poljoprivrednim zemljištem u vlasništvu Republike Hrvatske na području Općine Podravska Moslavina
[bookmark: _Hlk223952934]Predsjednik vijeća, Slavko Kupanovac daje riječ pročelnici, Aniti Stražanac koja je dala pojašnjenje da je Općina 19. veljače 2025. godine dobila suglasnost Ministarstva poljoprivrede, šumarstva i ribarstva na Program raspolaganja poljoprivrednim zemljištem u vlasništvu RH na području Općine Podravska Moslavina, donošenje predmetne odluke sljedeći korak u procesu donošenja Programa raspolaganja te da se nakon toga usvojena odluka šalje prema Ministarstvu poljoprivrede, šumarstva i ribarstva. 
Predsjednik vijeća, Slavko Kupanovac je konstatirao da je to procedura koja je sukladna važećem Zakonu. 
Dominik Cerić, općinski načelnik je  konstatirao da na Odluku na koju je Općina dobila suglasnost Ministarstva poljoprivrede, šumarstva i ribarstva djeluje izmjena Zakona koja je bila važeća u tom trenutku te da će se nakon ovoga ići u daljnje korake, pripreme javnog natječaja i određivanja uvjeta vezanih za natječaj.
Anita Stražanac, pročelnica se nadovezala  na načelnikove riječi i konstatirala da je u razgovoru sa izrađivačem Programa raspolaganja poljoprivrednim zemljištem u vlasništvu RH na području Općine Podravska Moslavina komentirala kako posljednje izmjene Zakona o poljoprivrednom zemljištu iz 2025. godine nisu imale utjecaja na program Općine.
Dominik Cerić, općinski načelnik pojasnio je  da će se u ovom Programu raspolaganja čestice davati u zakup ili prodaju u stanju u kojem jesu, da se trebaju održati radionice za poljoprivrednike i da se prijave na natječaj predaju elektronskim putem.
Predsjednik vijeća, Slavko Kupanovac daje na glasovanje prijedlog Odluke. Nakon glasovanja predsjednik vijeća konstatira da je Općinsko vijeće prihvatilo Odluku o donošenju Programa raspolaganja poljoprivrednim zemljištem u vlasništvu Republike Hrvatske na području Općine Podravska Moslavina jednoglasno ( 5 vijećnika prisutno ) te je Općinsko vijeće donijelo:
Odluku o donošenju Programa raspolaganja poljoprivrednim zemljištem u vlasništvu Republike Hrvatske na području Općine Podravska Moslavina usvojena jednoglasno (prisutnih 5 vijećnika). 

TOČKA. 3. Donošenje Odluke o izradi izmjene i dopune Prostornog plana uređenja Općine Podravska Moslavina
Predsjednik vijeća, Slavko Kupanovac daje riječ pročelnici, Aniti Stražanac.
Anita Stražanac, pročelnica dala je pojašnjenje da se u lipnju 2025. godine donijela odluka, zatim se krenulo u proceduru izrade Izmjena i dopuna PPUO Podravska Moslavina te da se prilikom izrade  Izmjena i dopuna naišlo na određene probleme zbog kojih smo bili prisiljeni odustati od nekih točaka koje su trebale biti obuhvaćene tim Izmjenama i dopunama.  Skreće pozornost na članak 3, stavak B- prostorno planska rješenja i navela je  točke od kojih se odustaje i točke koje ostaju. 
Predsjednik vijeća , Slavko Kupanovac daje na glasovanje prijedlog Odluke .
Nakon glasovanja predsjedik vijeća konstatira da je Općinsko vijeće prihvatilo Odluku o izradi izmjene i dopune Prostornog plana uređenja Općine Podravska Moslavina jednoglasno (5 prisutnih vijećnika) te je Općinsko vijeće donijelo:

Odluku o izradi izmjene i dopune Prostornog plana uređenja Općine Podravska Moslavina
TOČKA. 4. Razno
Dominik Cerić, općinski načelnik javio se za riječ
Nadalje, konstatirao je da je konačno dogovorena izrada pripreme priključaka za vodu gdje će investitor biti Virkom d.o.o., a Općina Podravska Moslavina će sudjelovati sa pokrićem 20% troškova. Isti model kao kod financiranhja kanalizacije i da je to od velike važnosti za mještane jer će izvođenje priprema za priključak  biti  jeftinije priključenje na gradsku vodu.
Zatim je konstatirao da se pripremamo  za prijave ranije spomenutih projekata i  prilikom izrade Proračuna nismo uvrstili stavku vezanu za opremanje Društvenog doma Podravska Moslavina, natječaj LAG-Karašica, u sklopu kojeg bi opremili dom sa novim stolovima i stolicama, posuđem.

Sjednicu zaključuje  predsjednik Općinskog vijeća Slavko Kupanovac u 14:29 sati.

KLASA: 024-06/26-01/2
URBROJ: 2158-31-01-26-3
Podravska Moslavina, 06. ožujka 2026. godine



ZAPISNIČAR                   OVJEROVITELJI ZAPISNIKA         PREDSJEDNIK OPĆINSKOG
Anita Stražanac, v.r.                      Ivica Vrkić, v.r                                        VIJEĆA
                                                      Željko Zetaić, v.r.                            Slavko Kupanovac, v.r.                              

